STATVTVM est, imo renouatum, vt nullus Priorum, de Prioratu ad alterum Prioratum trāslatus, famulum aliquem ad sibi commanendum de priore loco adducat. Causa instituti huius fuit, sinistra quarumdam rerum, nec non dicendarum suspicio, immo magis probatio; quæ etsi olim in his famulorum de locis ad loca translationibus prouenerint: hoc decreto quantum fieri potuit, prouisum est, ne de reliquo prouenirent.